CELEX: 42012D0494
Language: fi
Date: 2012-03-23 00:00:00
Title: 2012/494/EU: Neuvostossa kokoontuneiden jäsenvaltioiden hallitusten edustajien päätös, annettu 23 päivänä maaliskuuta 2012 , luvan antamisesta aloittaa neuvottelut EU–LAC-säätiön perustamista kansainvälisenä järjestönä koskevasta kansainvälisestä sopimuksesta

6.9.2012   
            
            
               FI
            
            
               Euroopan unionin virallinen lehti
            
            
               L 240/2
            
         NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,
   annettu 23 päivänä maaliskuuta 2012,
   luvan antamisesta aloittaa neuvottelut EU–LAC-säätiön perustamista kansainvälisenä järjestönä koskevasta kansainvälisestä sopimuksesta
   (2012/494/EU)
   NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT
   ottavat huomioon Euroopan komission suosituksen,
   sekä katsovat seuraavaa:
   
               (1)
            
            
               Olisi aloitettava neuvottelut EU–LAC-säätiön perustamista Euroopan unionin ja sen jäsenvaltioiden sekä Latinalaisen Amerikan ja Karibian maiden välisenä kansainvälisenä järjestönä koskevasta kansainvälisestä sopimuksesta, jäljempänä ’sopimus’.
            
         
               (2)
            
            
               Komissiolle olisi neuvoston päätöksellä annettava lupa neuvotella ne sopimuksen määräykset, jotka kuuluvat Euroopan unionin toimivaltaan.
            
         
               (3)
            
            
               Komissiolle olisi annettava myös lupa neuvotella jäsenvaltioiden puolesta ne sopimuksen määräykset, jotka kuuluvat jäsenvaltioiden toimivaltaan,
            
         OVAT HYVÄKSYNEET TÄMÄN PÄÄTÖKSEN:
   1 artikla
   Annetaan komissiolle lupa aloittaa neuvottelut EU–LAC-säätiön perustamisesta Euroopan unionin ja sen jäsenvaltioiden sekä Latinalaisen Amerikan ja Karibian maiden välisenä kansainvälisenä järjestönä koskevasta kansainvälisestä sopimuksesta, jäljempänä ’sopimus’.
   2 artikla
   1.   Euroopan komissiolle annetaan lupa neuvotella ne sopimuksen määräykset, jotka kuuluvat jäsenvaltioiden toimivaltaan.
   2.   Kiertävää neuvoston puheenjohtajuutta hoitavan jäsenvaltion edustaja voi osallistua neuvotteluihin komission rinnalla.
   3 artikla
   Neuvottelut käydään luvan antamisesta aloittaa neuvottelut EU–LAC-säätiön perustamista kansainvälisenä järjestönä koskevasta kansainvälisestä sopimuksesta 23 päivänä maaliskuuta 2012 annetun neuvoston päätöksen 2012/493/EU (1) lisäyksessä esitettyjen neuvotteluohjeiden pohjalta.
   4 artikla
   Neuvottelut käydään kuullen Latinalaisen Amerikan työryhmää (COLAT/AMLAT), jota kuullaan täysimääräisesti ehdotetuista neuvottelulinjoista ennen kutakin neuvottelukierrosta, ja sille tiedotetaan neuvottelujen edistymisestä kunkin kokouksen jälkeen.
   5 artikla
   Tämä päätös on osoitettu komissiolle.
   
      Tehty Brysselissä 23 päivänä maaliskuuta 2012.
      
         
            Neuvostossa kokoontuneiden jäsenvaltioiden hallitusten edustajien puolesta
         
         
            Puheenjohtaja
         
         C. ASHTON
      
   
   
      (1)  Katso tämän virallisen lehden sivu 1.